biom
Store norske leksikon,Biologi,Vitenskapsgrener i biologien,Økologi
Biom er en betegnelse for ulike typer av biologiske samfunn. Ulike biomer kjennetegnes av de levende organismene som finnes der og samspillet mellom dem. De kan finnes over store geografiske områder, ofte i flere kontinenter. Alle de klimatiske regionene i verden, som ørken, tundra, taiga, temperert løvskog, savanne, tropisk regnskog eller steppe har ulike biomer. Biomer som dannes på eller i levende organismer kalles mikrobiom.
Et biom, sammen med de abiotiske faktorene i området, danner et økosystem der organismene i samfunnet er tilpasset sitt miljø. Typen av økosystem er hovedsakelig bestemt av klimatiske faktorer som temperatur og nedbør, herunder temperaturens og nedbørens årstidsvekslinger. Inndelingen av biomer Det er ikke full enighet om hvordan Jordas biosfære skal deles inn i ulike biomer. En mye brukt inndeling skiller mellom tolv landlige (terrestriske) biomer, tre ferskvannsbiomer, og fire marine biomer. Grensene mellom biomer er heller ikke skarpe og de ulike biomene vil ikke være uavhengige av hverandre. tropiske og subtropiske regnskoger  tropiske og subtropiske løvskoger tropiske og subtropiske barskoger  tempererte skoger boreale skoger og taiga arktisk tundra  tempererte gressletter og savanner  tropiske og subtropiske gressletter og savanner  oversvømte gressletter og savanner tropiske fjellsletter og fjellkrattskog  ørken og halvørken middelhavsskog bekker og mindre elver større elver   innsjøer og andre stillestående ferskvannssystemer store delta, mangrover og elvemunninger korallrev kystområder polare, marine økosystemer Les mer i Store norske leksikon økosystem mikrobiom Eksterne lenker Institutt for biovitenskap, UiO: biom Litteratur Olson, D. M. og Dinerstein, E. (1998). The global 200: A representation approach to conserving the Earth's most biologically valuable ecoregions. Conservation Biology 12 (3) 502-505.